આગળ જોઇ ગયા છીએ તે પ્રાણાયામનાં ત્રણ પગથિયાં ફરી યાદ કરી લઈએ; 1.પ્રાણને જાણો, 2.મૈત્રી માણો અને 3.નિયમન કરો. સંયમિત પ્રાણના લીસ્સા રાજમાર્ગ પર મન એવું લપસશે કે તે અનાયાસે થશે લુપ્ત. આ ક્ષણ માત્ર સેકંડ પૂરતી ટકે તો ચિંતા ન કરવી. આમેય વીજળીનો ચમકારો ક્ષણાર્ધ માટે જ હોય છે! "શૂન્યતાથી છલોછલ" ક્ષણ ફરીને માણવાનું તમને "મન" થશે! અભ્યાસ અને ધીરજ નામના બે પૈડાં પર આત્મવિશ્વાસના ઇંધણ વડે દોડતા રહો.